IZVJEŠĆE S 3. SJEDNICE UPRAVNOG VIJEĆA 

Sjednica Upravnog vijeća Doma za starije osobe „Medveščak“, Zagreb, Trg Drage Iblera 8,  održana je dana 12.06.2026. godine s početkom u 16:15 sati elektroničkim putem korištenjem aplikacije Zoom-a.

Nazočni članovi Upravnog vijeća:
1. Lida Lamza 
2. Martina Frantal Glogolja 
3. Valentina Golub
4. Drago Peček 
5. Morana Riđanović

Zapisničar: Vesna Listeš

Ostali nazočni:
Andreja Mihatović, ravnateljica Doma
Vesna Listeš, voditeljica računovodstvenih i općih poslova

Na samom početku sjednice Predsjednica Upravnog vijeća Lida Lamza pozdravila je sve prisutne , otvorila 3. sjednicu Upravnog vijeća te predložila  dnevni red:

DNEVNI RED

1. Verifikacija zapisnika s 2. sjednice Upravnog vijeća
2.  V. Izmjena i dopuna Plana nabave za 2026. godinu
3. Donošenje Odluke o stavljanju izvan snage Odluke o nabavi radova zamjene instalacije pripreme potrošne tople vode (Ur.broj:2620/26 od 03.06.2026.)
4. Donošenje Odluke o nabavi radova - izvođenje radova zamjene instalacije pripreme potrošne tople vode 
5. Izvješće o provedenom  nadzoru Državnog inspektorata, Područnog ureda Zagreb, Služba sanitarne inspekcije
6. Razno
Prisutni članovi Upravnog vijeća jednoglasno su se složili s prijedlogom dnevnog reda, nakon čega je jednoglasno usvojen predloženi  dnevni red sjednice.
 
AD. 1. Članovi Upravnog vijeća jednoglasno su verificirali zapisnik sa 2. konstituirajuće sjednice Upravnog vijeća.
          
Pod. AD.2.
Sukladno čl. 30. Statuta Doma za starije osobe „Medveščak“ Zagreb Upravno vijeće je jednoglasno donijelo slijedeću :




O D L U K U 
I. Usvaja se V. Izmjena i dopuna Plana nabave Doma za starije osobe „Medveščak“ Zagreb za 2026. godinu u tekstu kako je navedeno u materijalima za sjednicu.

II. Tekst V. Izmjene i dopune Plana nabave Doma za starije osobe „Medveščak Zagreb“ za 2026. godinu priložit će se ovoj Odluci i njezin je sastavni dio.    
                          
Pod AD.3.
Sukladno čl. 30. Statuta Doma za starije osobe „Medveščak“ Zagreb Upravno vijeće je jednoglasno donijelo slijedeću
O D L U K U
stavljanu izvan snage Odluke o nabavi  radova - 
izvođenje radova zamjene instalacije pripreme potrošne tople vode
 I.
Ovom Odlukom stavlja se izvan snage Odluka o nabavi radova- izvođenje radova zamjene instalacije pripreme potrošne tople vode, Ur broj: 2620/26 od 03. lipnja 2026. godine.
II.
Ova Odluka stupa na snagu danom donošenja.
Obrazloženje
Dana 03. lipnja 2026. godine donesena je Odluka o izvođenje radova zamjene instalacije pripreme potrošne tople vode s ciljem pokretanja otvorenog postupka javne nabave za nabavu radova.
Dana 9. lipnja 2026. godine ustanova je od nadležnog epidemiologa zaprimila obavijest da je kod jednog korisnika, koji je hospitaliziran zbog upale pluća, potvrđena prisutnost bakterije Legionella.
Navedene okolnosti predstavljaju izvanredan i nepredvidiv događaj koji zahtijeva hitno postupanje radi zaštite života i zdravlja korisnika i zaposlenika ustanove. 
S obzirom na hitnost situacije, nije moguće provesti otvoreni ili ograničeni postupak javne nabave jer rokovi propisani za navedene postupke ne omogućuju pravodobno izvođenje nužnih radova i otklanjanje neposredne opasnosti za zdravlje korisnika i zaposlenika.
Slijedom navedenog, odlučeno je kao u točki I. ove Odluke.

Pod  AD.4.
Sukladno čl. 30. Statuta Doma za starije osobe „Medveščak“ Zagreb i članku 131. stavka 1. točke 3. Zakona o javnoj nabavi (Narodne novine broj:120/16,114/22 i 48/26 Upravno vijeće je jednoglasno donijelo slijedeću 
                                                             O D L U K U
o nabavi radova –
 izvođenje radova zamjene instalacije pripreme potrošne tople vode

I.
Odobrava se nabava radova – IZVOĐENJE RADOVA ZAMJENE INSTALACIJE PRIPREME POTROŠNE TOPLE VODE,  u vrijednosti od 160.000,00 eura bez iskazanog PDV-a.
                                                                    II .
Sredstva za nabavu radova iz točke I. ove odluke osigurana u Financijskom planu Doma za 2026.godinu.
                                                                   III.
Ovlašćuje se ravnateljica Doma da u ime i za račun Doma za starije osobe „Medveščak“ Zagreb ovlasti Grad Zagreb da kao središnje tijelo za javnu nabavu, a putem Ureda za javnu nabavu provede pregovarački postupak bez prethodne objave poziva na nadmetanje za nabavu radova zamjene instalacije pripreme potrošne tople vode.

 
Obrazloženje
Naručitelj pokreće postupak javne nabave za izvođenje radova zamjene instalacije sustava pripreme potrošne tople vode primjenom pregovaračkog postupka bez prethodne objave poziva na nadmetanje, sukladno članku 131. stavku 1. točki 3. Zakona o javnoj nabavi.
U ustanovi su provedeni inspekcijski nadzori od strane Državnog inspektorata – Službe sanitarne inspekcije, tijekom kojih je utvrđena prisutnost bakterije Legionella u sustavu potrošne tople vode. Temeljem utvrđenog činjeničnog stanja izdana su usmena rješenja kojima je naloženo poduzimanje hitnih mjera radi zaštite zdravlja korisnika i zaposlenika.
Dana 9. lipnja 2026. godine ustanova je od nadležnog epidemiologa zaprimila obavijest da je kod jednog korisnika, koji je hospitaliziran zbog upale pluća, potvrđena prisutnost bakterije Legionella.
Navedene okolnosti predstavljaju izvanredan i nepredvidiv događaj koji zahtijeva hitno postupanje radi zaštite života i zdravlja korisnika i zaposlenika ustanove. Zbog utvrđene mikrobiološke neispravnosti sustava potrošne tople vode nužno je bez odgode pristupiti radovima zamjene instalacije kako bi se omogućila provedba potrebnih sanacijskih mjera, uključujući pasterizaciju sustava, te trajno uklonio rizik od daljnjeg razvoja i širenja bakterije.
U ustanovi je trenutno smješteno 316 korisnika koji pripadaju posebno osjetljivoj i rizičnoj skupini stanovništva. Svako odgađanje provedbe radova moglo bi dovesti do ozbiljnog ugrožavanja njihova zdravlja, pojave novih slučajeva bolesti te daljnjeg širenja zaraze.
S obzirom na hitnost situacije, nije moguće provesti otvoreni ili ograničeni postupak javne nabave jer rokovi propisani za navedene postupke ne omogućuju pravodobno izvođenje nužnih radova i otklanjanje neposredne opasnosti za zdravlje korisnika i zaposlenika.
Slijedom navedenoga, ispunjene su pretpostavke iz članka 131. stavka 1. točke 3. Zakona o javnoj nabavi za provedbu pregovaračkog postupka bez prethodne objave, budući da je riječ o iznimnoj žurnosti uzrokovanoj događajima koje naručitelj nije mogao predvidjeti niti su nastali njegovim postupanjem, a poštivanje rokova propisanih za druge postupke javne nabave nije moguće.

Pod. AD.5.  
Upravno vijeće primilo je na znanje informaciju o provedenom inspekcijskom nadzoru Državnog inspektorata, Područnog ureda Zagreb, Službe sanitarne inspekcije.

Pod. AD.6. Nije bilo rasprave.


Sjednica Upravnog vijeća završena je u 17:00 sati.


